钦定古今图书集成/明伦汇编/氏族典/第306卷 > 《廖用贤尚友录》 > 匡衡
## 钦定古今图书集成/明伦汇编/氏族典/第306卷 > 《廖用贤尚友录》 > 匡衡

按《汉书匡衡传》：“衡字稚圭，东海承人。世农夫，至衡好
学，家贫，庸作以供资用。诸儒为之语曰：‘无说《诗》，匡鼎
来；匡说《诗》，解人颐’。射策甲科，以不应令，除太常掌故，
补平原文学。学者多上书荐衡明经当世，少双，后进
皆欲从衡平原。事下太子太傅萧望之问衡对诗大
义深美，宣帝不用儒术，遣归官。皇太子见衡对，私善”
之。元帝即位，史高为大司马，辟衡为议曹史。荐于上，
以为郎中，迁博士，给事中，迁光禄大夫、太子少傅。朝
廷有政议，傅经以对，上以为任公卿，由是为光禄勋，
御史大夫。建昭三年，代韦元成为丞相，封乐安侯。成
帝即位，奏正南北郊，罢诸淫祀。元帝时，石显用事，衡
畏显。至成帝初，乃与御史大夫甄谭追条其旧恶，司
隶校尉王尊奏“衡、谭居大臣位，知显等专权，不以时
奏，无辅政之义。衡乞骸骨”，不许。后有司奏衡专地盗
土，坐免为庶人，终于家。